Document ID: 31980R2940

Komisijas Regula (EEK) Nr. 2940/80
(1980. gada 13. novembris),
ar kuru groza Regulu (EEK) Nr. 1963/79, ar ko paredz sīki izstrādātus noteikumus, lai piemērotu ražošanas kompensāciju attiecībā uz olīveļļu, kuru izmanto dažu konservētu pārtikas produktu ražošanā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1917/80 [2],
ņemot vērā Padomes 1978. gada 23. novembra Regulu (EEK) Nr. 2749/78 par eļļu un tauku tirdzniecību starp Kopienu un Grieķiju [3],
ņemot vērā Padomes 1979. gada 26. marta Regulu (EEK) Nr. 591/79, ar ko paredz vispārīgus noteikumus par ražošanas kompensāciju attiecībā uz olīveļļu, kuru izmanto dažu konservētu pārtikas produktu ražošanā [4], un jo īpaši tās 9. pantu,
tā kā ar Regulas (EEK) Nr. 591/79 4. panta 1. punktu un 5. panta 2. punktu paredzēts, ka par Kopienā ražotu olīveļļu, ko izmanto konservu ražošanā, var pretendēt uz ražošanas kompensāciju un vēl uz patēriņa atbalstu tādā apmērā, kāds ir spēkā kompensācijas piešķiršanas dienā;
tā kā par Kopienas izcelsmes olīveļļu, ko izmanto konservu ražošanā un ko attiecīgie ražotāji iepērk iepakojumos, kuros eļļas tīrais svars nepārsniedz piecus litrus, var pretendēt uz Regulas Nr. 136/66/EEK 11. pantā paredzēto patēriņa atbalstu; tā kā attiecīgi tikai par tādu Kopienas izcelsmes olīveļļu, kuru konservu ražotāji iepērk bez taras, var pretendēt uz ražošanas kompensāciju, kas minēta Regulas (EEK) Nr. 591/79 4. panta 1. punktā un 5. panta 2. punktā; tā kā attiecīgi jāgroza Regula (EEK) Nr. 1963/79 [5];
tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 1963/79 groza šādi:
1. Regulas 1. panta a) punktu groza šādi:
"a) uzņēmumā ievestās olīveļļas daudzumi, kurus klasificē atbilstoši to izcelsmes vietām un noformējumam;".
2. Pievieno šādu 9.a pantu:
"9.a pants
Kompensācijas apmēra aprēķināšanas nolūkā Regulas (EEK) Nr. 591/79 4. panta 1. punkta otrās daļas vai 5. panta 2. punkta noteikumus piemēro vienīgi tad, ja konservu ražošanā izmantotās olīveļļas izcelsme ir Kopienā un ja ražotājs to iepircis iepakojumos, kuros olīveļļas tīrais svars pārsniedz piecus litrus."
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1980. gada 13. novembrī

Labels: 17
6